Z plakatami na štomach we wobłuku Budyskeje Paulijoweje mnozy wobydlerjo dale přećiwo tomu protestuja, zo ma so wjetšina štomow podrězać. Spočatk januara je twarski wuběrk města Budyšin wobzamknył, planowanje wo zakładnym wutwarje dróhi dale wjesć.
Budyšin (SN/MiR). Prěnje trěbne pruwowanja wobstejnosćow za wutwar dróhi běchu wčera dopołdnja připowědźene, a tak bě tež wotrězk Paulijoweje zaraćeny a parkowanje wobmjezowane. Tola w tym wobłuku za parkowanišćom pytacy njetrjebachu dołho čakać. Wšako běše přepruwowanje hižo w rańšich hodźinach zakónčene. Fachowcy wobhladachu sej na testowej jězbje křižowanišćo Paulijowa/Ericha Pfaffowa. Tam su při bokach jězdneje na křižowanišću prowizorisce markěrowali, kak ma kroma chódnika pozdźišo wjesć.
ces_Latn szl_Latn